הלן מקרורי

הלן אליזבת מקרורי (באנגלית: Helen Elizabeth McCrory;‏ 17 באוגוסט 1968 – 16 באפריל 2021) הייתה שחקנית קולנוע, תיאטרון וטלוויזיה אנגלייה. התפרסמה בתפקיד נרקיסה מאלפוי ב"סדרת סרטי הארי פוטר", ובתפקיד שרי בלייר בסרט "המלכה". מקרורי נולדה בלונדון לאן, אם ממוצא ולשי ולדיפלומט הסקוטי איאן מקרורי. למדה בבית ספר פרטי לבנות "קווינסווד" שבהרטפורדשייר וחיה שנה אחת באיטליה. החלה ללמוד משחק בבית הספר ללימודי דרמה "מרכז הדרמה" שבלונדון. הופיעה לראשונה בשנת 1994 בסרט הערפדים "ראיון עם הערפד" בתפקיד קטן ולצידה של קייט בקינסייל בסרט הבריטי "חשוף". זכתה להערכה ראשונה בבריטניה כאשר זכתה בשנת 1995 בפרס השחקנית הטובה ביותר בפסטיבל האקדמיה הבריטית בוויילס, על הופעתה בדרמה "רחוב החיים". ב-2003 זכתה להערכה על הופעתה במיני סדרה הבריטית "צ'ארלס 2: הכוח והתשוקה" בתפקיד הקורטיזנה ברברה וילרס. ב-2004 השתתפה לצידם של דניאל קרייג וסמנתה מורטון בדרמה הבריטית "אין סוף לאהבה". ב-2005 שיחקה בדרמה הקומית התקופתית "קזנובה" בתור אמו של ההרפתקן האיטלקי ג'קומו קזנובה (הית' לדג'ר). התפרסמה לראשונה בתפקיד גדול ב-2006 בדרמה הפוליטית "המלכה" בתפקיד שרי בלייר אשתו של ראש ממשלת בריטניה טוני בלייר (מייקל שין), שיחקה בתפקיד גם ארבע שנים לאחר מכן בהפקה הטלוויזיונית המצליחה "מערכת יחסים מיוחדת". ב-2009 התפרסמה בעולם בשובר הקופות "הארי פוטר והנסיך חצוי-הדם" בתור נרקיסה מאלפוי אמו של תלמיד סלית'רין דראקו מאלפוי (טום פלטון) אויבו של הארי פוטר. בנוסף שיחקה בחמישה פרקים בסדרת הפשע "חף מפשע", לצד בעלה כוכב הסדרה דמיאן לואיס. בשנת 2010 שיחקה בתפקיד גברת ג'ונאס במותחן "4.3.2.1" שכתב וביים נואל קלארק. ב-2010 וב-2011 חזרה לתפקיד נרקיסה מאלפוי בשני החלקים המצליחים של הסרט " הארי פוטר ואוצרות המוות". ב-2013 החלה לשחק בתפקיד ראשי בתור פולי גריי בסדרה "כנופיית בירמינגהם", הדודה של האחים, ארתור, תומאס, ג'ון ופין למשפחת שלבי בשנת 2017 שיחקה בסרט הדרמה הבריטי "שעתם היפה", לצדם של ג'מה ארטרטון וסם קלאפלין. באותה שנה שיחקה גם בסרט "לאהוב את וינסנט" על חייו של וינסנט ואן גוך. בשנת 2007 התחתנה מקרורי עם השחקן דמיאן לואיס כוכב הסדרה "אחים לנשק", לזוג נולדו בת ובן. ב-16 באפריל 2021 היא נפטרה בביתה בלונדון ממחלת הסרטן, בגיל 52. ראיון עם הערפד (1994) חשוף (1994) רחוב החיים (1995) כנופיה משפחתית (1997) מלון ספלנדיד (2000) אנה קארנינה (2000) אין סוף לאהבה (2004) קזנובה (2005) המלכה (2006) חף מפשע (2009) - 5 פרקים הארי פוטר והנסיך חצוי-הדם (2009) מר שועל המהולל (2009) 4.3.2.1 (2010) הארי פוטר ואוצרות המוות חלק א' (2010) הארי פוטר ואוצרות המוות חלק ב' (2011) הוגו (2011) כאוס בגני ורסאי (2014) לאהוב את וינסנט (2017) שעתם היפה (2017) שרלוטה‏ (2022) - דיבוב היחסים המיוחדים (אנ') (2010) - סרט טלוויזיה של HBO כנופיית ברמינגהאם (2013–2020) אם אב ובן (2019) השעשועון (2020) מדיה וקבצים בנושא הלן מקרורי בוויקישיתוף הלן מקרורי, במסד הנתונים הקולנועיים IMDb (באנגלית) הלן מקרורי, באתר "אידיבי", מאגר הידע העברי לקולנוע ישראלי ועולמי הלן מקרורי, באתר AllMovie (באנגלית) הלן מקרורי, באתר Rotten Tomatoes (באנגלית) הלן מקרורי, במסד הנתונים הקולנועיים KinoPoisk (ברוסית) הלן מקרורי, באתר MusicBrainz (באנגלית) J. Davis, Hannah (April 16, 2021). Helen McCrory, star of Peaky Blinders and Harry Potter, dies aged 52. The Guardian. Retrieved April 16, 2021 Del Rosario, Alexandra (April 16, 2021). Helen McCrory Remembered By ‘Peaky Blinders,’ ‘Harry Potter’ Families, BAFTA & Others: “Wonderful Woman Who’s Left Us Far Too Soon”. Deadline Hollywood. Retrieved April 16, 2021